Taiwan

Republega de Cina o Taiwan a l'è on paes de l'Asia orientala.

A l'è faa de l'isola de Taiwan (ciamada anca Formosa) e de alter isol pussee piscininn in de l'Ocean Pacìfigh, denanz a la costa cinesa.
La capital a l'è Nanchin, ma vist che l'è in de la Cina popolara, el govern l'è a Taipei.
Al gh'ha ona superfiss de 35.980 km² e una popolazion de pressapoch 23 milion d'abitant.

300px|centro

 Storia 
In del 1949, quand che i comunista del Mao Zedong i hann ocupaa tuta la Cina e hann fondaa la Republiga Popolara Cinesa, el govern nazionalista del Kuomintang del Chiang Kai-shek a l'è scapaa via a Taiwan per fondaa la Republega de Cina.
Incoeu Taiwan a l'è recugnussuu domà de 23 govern.

 Organizazion politiga 
Taiwan (nom ufizial: 中華民國 = Republega de Cina) a l'è ona republega.
El president a l'è el Tsai Ing-wen (del 2016).
El prim minister a l'è el Su Tseng-chang (del 2019).

 Rapport con la Cina 
La costituzion taiwanesa dis che la Republega de Cina l'è sovrana de:
 L'isola de Formosa
 La Cina continentala
 La Mongolia
 La Republega de Tuva, in Russia.

Al di d'incoeu, el govern taiwanes el reclama no effettivament el territori costituzionalment assegnaa.

L'ONU, fin ai primm agn '70, diseva che 'l rappresentant de la Cina l'è la ROC (Taiwan), ma poeu l'è passaa a la RPC (Cina).

Incoeu 23 govern recognossen Taiwan 'me govern legittim del intera Cina. Probabilment el ricognossiment pussee important el vegn dal Vatican. De facto, tucc i olter governi i gh'han di relazion con Taiwan.

Vista la noeuva legg anti secession cinesa, di cambiament costituzionai a Taiwan che tajen i dichiarazion de possess de la Cina podarien portà a l'invasion militar da part de la RPC.


Categoria:Isole de l'Asia